Յասին Բենզիա

Յասին Բենզիա ( ), ալժիրցի ֆուտբոլիստ, հանդես է գալիս «Լիլ» ակումբում և Ալժիրի ազգային հավաքականում որպես հարձակվող։

Կարիերա

Ակումբային 
Յասին Բենզիան Լիոնի «Օլիմպիկ» ակումբի սան է եղել։ Ֆուտբոլիստի դեբյուտը ակումբում կայացել է 2012 թվականի մայիսի 20-ին ֆրանսիական «Նինց» ակումբի դեմ խաղում, որտեղ Յասին փոխարինման է դուրս եկել 87-րդ րոպեին Ջիմի Բրիանինի փոխարեն։ 2012 թվականի հոկտեմբերի 4-ին Բենզիան առաջին անգամ խաղացել է Եվրոպայի լիգայում («Հապոլել Իրոնի» ակումբի դեմ խաղում)։ Բենզիան փոխարինման է դուրս եկել երկրորդ խաղակեսում, Ռիշիդ Գեզալի փոխարեն։ 2012 թվականի Նոյեմբերի 22-ին կայացած խաղում Յասինը կարողացավ տոնել իր առաջին գոլը՝ գրավելով «Սպարտա» ակումբի դարպասը։

2015 թվականի սեպտեմբերի 1-ին ֆրանսիական «Լիլ» ակումբը 20 ամյա հարձակվողի հետ կնքեց 4 տարվա պայմանագիր։ Մամուլը հաղորդեց, որ ակումբը ֆուտբոլիստի համար խոստացել է 1 միլիոն Եվրո։

Ազգային հավաքականում 
Բենզիան փոքր տարիքում հանդես է եկել Ֆրանսիայի պատանեկան հավաքականում։ 2012 թվականից մինչև 2013 թվականը Յասինը խաղացել է Ֆրանսիայի երիտասարդական հավաքականում, որի կազմում մասնակցել է 2013 թվականին կայացած Եվրոպայի առաջնությանը և դարձել առաջնության փոխչեմպիոն։

2013 թվականի օգոստոսի 13-ին Գերմանիայի դեմ կայացած խաղը հարձակվողի համար դեբյուտային էր. այդ խաղում նա նշեց իր նորամուտը Ֆրանսիայի երիտասարդական հավաքական։ Եվրոպայի առաջնությունում՝ Ղազախստանի դեմ խաղում, Յասինը երիտասարդական հավաքականում կարողացավ տոնել իր առաջին գոլը։

2016 թվականի սկզբին Յասինը որոշեց հանդես գալ հարազատ երկրի՝ Ալժիրի ազգային հավաքականում։ 2016 թվականի մարտի 26-ին կայացավ Բենզիայի դեբյուտը ազգային հավաքականում։ Դեբյուտային խաղը տեղի է ունեցել 2017 թվականի Աֆրիկայի գավաթի խաղերում Եթովպիայի ազգային հավաքականի դեմ խաղում։

Վիճակագրություն

Ակումբային

Ծանոթագրություններ 

Ալժիրցի ֆուտբոլիստներ
Ֆուտբոլի հարձակվողներ
Օլիմպիկ Լիոնի ֆուտբոլիստներ
Ալժիրի հավաքականի ֆուտբոլիստներ
Թուրքական Սուպեր լիգայի ֆուտբոլիստներ
Օլիմպիակոս Պիրեյոսի ֆուտբոլիստներ